
Riigihanke „Narva Külastuskeskuse  sisustuse ostmine” 
avatud hankemenetluse korraldamine 
1. Asjaolud ja menetluse käik
Narva Linnavalitsuse Linnavara- ja Majandusamet (LVMA) koostöös Linna Arenduse ja Ökonoomika ametiga (LAÖA) viib ellu Euroopa struktuurifondidest rahastatavat projekti „Narva Külastuskeskuse (KÜK) ehitamine“, mis näeb muuhulgas ette ehitatava külastuskes-kuse sisustuse sisseostmise. Projekti rahastatakse Euroopa Regionaalarengu Fondist (ERF). Turismiinfo jaotuskanalite toetamise meetme siseriiklikuks rakendusüksuseks on Ettevõtluse Arendamise Sihtasutus (EAS). Narva linna omafinantseeringu suurus on kinnitatud Narva Linnavolikogu 21.01.2010.a otsusega nr 7 „Projekti „Narva Külastuskeskuse (KÜK) ehita-mine“ omafinantseeringu kinnitamine“. 
Kuna projekti raames soetatavate vallasasjade eeldatav kogumaksumus (1 293 700,00 krooni käibemaksuga) ületab riigihanke siseriiklikku piirmäära (2008. aastal ja hiljem alustatud asjade ja teenuste riigihangete korral 40 000 eurot käibemaksuta), teeb Narva Linnavalitsuse Linnavara- ja Majandusamet (edaspidi LVMA) ettepaneku algatada riigihanke avatud hanke-menetlus riigihangete seaduses sätestatud korras. Ostetavate asjade olemuslikust eripärast tulenevalt on riigihange, vastavalt RHS §-s 24 sätestatule, jaotatud ühe hankemenetluse raames neljaks osaks (mööbel; kontoritehnika; audiogiidid; viidad ja kaardid).
Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega.
2. Õiguslikud alused

RHS § 10 lg 1 p 2 alusel riigihangete seaduses sätestatud korda on kohustatud järgima kohali-ku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt asjade ostmine. RHS § 15 lg 1 p 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piir-määr riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot (käibemaksuta).
Kuigi Narva Linnavolikogu 21.06.2005.a määruse nr  20/57 „Linnavara eeskiri“ p-i 34.1 kohaselt võtab tasu eest linnavara (maksumusega alates 1 000 000 krooni) omandamise otsuse vastu linnavolikogu, tuleb tõlgendamise teel asuda seisukohale, et eelnimetatu ei laiene asjade omandamisele linnaeelarves selleks ette nähtud vahendite arvelt. VLES § 16 lg 3 kohaselt on valla- ja linnavalitsusel ning nende asutustel õigus võtta rahalisi kulutusi nõudvaid kohustusi neile eelarves selleks ette nähtud kulude piires.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigihankemenetlus on avalik-õiguslik erimenetlus, mis on allutatud vahendatud hal-duskohtulikule kontrollile. Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigihangete läbiviimise reglemendi“ §-s 6 nimetatud linnavalitsuse korraldusele ei laiene haldusmenetluse seaduses haldusaktidele sätestatud imperatiivsed nõuded (menetlus, vorm, vaidlustamisviide jms).
3. Otsus
3.1. Algatada asjade ostmiseks riigihanke „Narva Külastuskeskuse sisustuse ostmine“ avatud hankemenetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majandusamet (LVMA) ja riigihanke eest vastutavaks isikuks LVMA varade osakonna ehitusteenistuse vanemspetsialist Inna Šadrina.

3.3. Volitada LVMA-d, ametiasutuse põhimääruse järgse esindaja isikus, sõlmima Narva linna nimel ja arvel edukaks tunnistatud pakkumuse esitanud pakkujaga asjade hanke-leping.

4. Rakendussätted

4.1. Korraldus jõustub teatavakstegemisest.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

